《老将》
清代·周振采

百战沙场功未酬，偏裨年少早封侯。敌人俯首惊无恙，法吏吹毛对若仇。

老马蹑云偏伏枥，苍鹰羁旋欲腾韝。请看猿臂终强健，射虎南山气尚遒。

作者简介：江苏山阳人，字白民，号菘畦。拔贡生。家本富有，让家产于弟。笃志穷经，持躬纯朴，八股文有盛名，而应试辄不利。诗亦清隽。乾隆中，督抚先后以孝廉、博学鸿词、经学荐，皆不就。